ai4bharat/Pralekha huggingface dataset:
وزارت دفاع
5.56x30 ایم ایم مشترکہ پروجیکٹ کی تحفظاتی کاربائن  کی کامیاب آزمائش
نئی لّی ، 10 دسمبر/ دفاعی تحقیق و ترقی کی ترقی کی تنظیم  کی ڈیزائن کردہ 5.56x30 ایم ایم کی تحفظاتی کاربائن کا 7 دسمبر ، 2020 ء کو استعمال کرنے کے آخری مرحلے کی کامیاب آزمائش کی گئی ، جس نے کاربائن میں جی ایس کیو آر کے تمام پیمانوں پر کامیابی حاصل کی ۔ اس سے جے وی پی سی کو فورس میں شامل کرنے کی راہ ہموار ہو گئی ہے ۔ یہ گرمیوں میں شدید گرمی اور سردیوں میں اونچائی والے علاقوں میں شدید سردی کے دوران ، اِس کے استعمال کے لئے کی جانے والی آزمائشوں کا آخری مرحلہ تھا ۔ جے وی پی سی، ڈی جی کیو اے کے ذریعے بھروسہ مندی اور درستگی کے تمام پیمانوں پر کی گئی آزمائش پر کھری اتری ہے ۔
جے وی پی سی گیس سے چلنے والا ایک نیم بُل – پَپ خود کار ہتھیار ہے ، جس کی فائر کرنے کی شرح 700 آر پی ایم سے زیادہ ہے ۔ یہ کاربائن 100 میٹر سے زیادہ دور کے لئے کار آمد ہے اور وزن تین کلو گرام ہے ۔ اس کی خصوصیات میں بھروسہ مندی ، لو ریکوائل ، نکال کر پھر جوڑے جانے کے قابل بَٹ ، بہترین ڈیزائن ، ایک ہاتھ سے فائرنگ کرنے کے لئے موثر اور کثیر پیکاٹنی ریل وغیرہ شامل ہیں ۔ یہ خصوصیات اِسے شورش / دہشت گردی کے انسداد کی کارروائیوں کے لئے سکورٹی ایجنسیوں کے لئے ایک اہم ہتھیار بناتی ہیں ۔
اس کاربائن کو ہتھیاروں سے متعلق تحقیق و ترقی کے ارادے  نے ، جو پونے میں قائم ڈی آر ڈی او کی ایک لیباریٹری ہے ، بھارتی فوج کی جی ایس کیو آر کے مطابق ڈیزائن کیا ہے ۔ یہ ہتھیار کانپور کی چھوٹے ہتھیاروں کی فیکٹری میں تیار کئے گئے ہیں ، جب کہ اس کی گولیاں پونے میں کِرکی کی بارود کی فیکٹری میں تیار کی گئی ہیں ۔
اس ہتھیار کو ایم ایچ اے کی آزمائشوں میں پہلے ہی منظور کیا جا چکا ہے اور سی اے پی ایف اور کئی ریاستی پولیس کی تنظیموں نے ، اِس کی خریداری کی کارروائی شروع کر دی ہے ۔
وزیر دفاع راج ناتھ سنگھ نے لکھنؤ میں ڈیف ایکسپو - 2020 کے دوران 5.56x30 ایم ایم جے وی پی سی کا افتتاح کیا تھا ۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر ستیش ریڈی نے کامیابی سے یہ سنگِ میل حاصل کرنے کے لئے ، جے وی پی سی کی تیاری میں شامل ڈی آر ڈی او کی ٹیم ، یوزر ٹیم اور تمام سرکاری و پرائیویٹ ایجنسیوں کو مبارکباد دی ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔
 
U. No. 7985
(Visitor Counter : 190
سٹرک ٹرانسپورٹ اور شاہراہوں کی وزارت
سڑکوں کی تعمیر کے معیار کو کنٹرول میں رکھنے کی غرض سے نگرانی سے متعلق نظام
حکومت ہند نے قومی شاہراہوں  کی تعمیر کے معیار پرنظررکھنے اور اس کی جانچ کی غرض سے مختلف اقدامات کئے ہیں ۔ تمام قومی شاہراہیں وزارت کے وضاحت شدہ معیارات اورتعمیر سے متعلق انڈین روڈ کانگریس  کی مرتب کردہ تفصیلا ت کے مطابق تعمیر کی جاتی ہیں اوراتھارٹی کے انجینئر یاآزاد انجینئر کے طورپر صلاح کاروں کی تقرری کرکے اس بات کو یقینی بنایاجاتاہے تاکہ معاہدے /رعایتی سمجھوتے میں کی گئی تشریح کے مطابق ، معیار کی یقین دہانی /کنٹرول پرعمل درآمد کے لئے یومیہ بنیاد پرنگرانی کی جاسکے اور اگرمعیار سے کم درجہ کے کسی کام کا اگرپتہ چلتاہے تو اس کی فوری طورپر اصلاح کی جاتی ہے اور مرتب کردہ تفصیلات کے مطابق اسے دوبارہ تعمیر کیاجاتاہے ۔
قومی شاہراہوں پرتعمیراتی کاموں کے معیارکے سلسلے میں موصول شکایتوں کا ازالہ اور اس سلسلے میں کئے جانے والے اصلاحی اقدامات ایک مسلسل جاری رہنے والا عمل ہے ۔ بھارت کی قومی شاہراہوں کی اتھارٹی ، قومی شاہراہیں اوربنیادی ڈھانچہ کی ترقی سے متعلق کارپوریشن ، سرحدی سڑکوں کی تنظیم بی آراو ، پبلک ورکس ڈپارٹمنٹ /سڑک کی تعمیر کے محکموں اور ریاستی سرکاروں اورمرکز کے زیرانتظام علاقوں کی کارپوریشنوں کے عہدیداران ، تعمیر اتی ، کامون کا معائنہ کرتے ہیں اورٹھیکیداروں کو ہدایت کی جاتی ہے کہ وہ معیار سے کم درجہ کے کاموں کو ہٹانے کی غرض سے تمام ضروری اصلاحی اقداما ت کریں اور اگرکسی خامی کا پتہ چلتاہے تو سمجھوتوں کے ضوابط کے مطابق خطاکار ایجنسیوں کے خلاف اقدامات کے جاتے ہیں ۔
سڑک ٹرانسپورٹ اورشاہراہوں کے مرکزی وزیرجناب نتن گڈکری نے آج راجیہ سبھا میں ایک تحریری جواب میں یہ جانکاری فراہم کی ہے ۔
وزارتِ تعلیم
مرکزی وزیر تعلیم نے وزرائے تعلیم کی 5ویں مشرقی ایشیائی سربراہ کانفرنس سے خطاب کیا
ہندستان 21ویں صدی کی امیدوں کو پورا کرنے کے لئے عالمی صلاحیت کی تعمیر کررہا ہے:جناب دھرمیندر پردھان
ہندستان 21ویں صدی کی امیدوں کو پورا کرنے کے لئے عالمی صلاحیت کی تعمیر کررہا ہے:جناب دھرمیندر پردھان
نئی دہلی،1/اکتوبر 2021—تعلیم اور ہنر مندی کے فروغ کے مرکزی وزیر جناب دھرمیندر پردھان نے 5ویں مشرقی ایشیا سربراہ کانفرنس  میں تعلیمی وزرا ء کی ایک میٹنگ میں کہا’’ہندستان 21ویں صدی کی امیدوں کو پورا کرنے کے لئے عالمی صلاحیت کی تعمیر کررہا ہے۔ ‘‘میٹنگ میں وزیر مملکت برائے تعلیم جناب راج کمار رنجن سنگھ اور وزارت کے اعلی حکام بھی موجود تھے۔
اس موقع پر اپنے خطاب میں جناب پردھان نے منیلا ایکشن پلان میں مذکورہ طویل مدتی او رباہمی طور سے فائدہ مند تعلیمی تعاون کو فروغ دینے سے وابستہ ہندستان کے عزم کو دوہرایا۔
انہوں نے تعلیم پر منیلا ایکشن پلان کے اصولوں کی حمایت کرنے والی تعلیم ، ٹکنالوجی پر مبنی تعلیم کے یونیورسلائزیشن، مساوات، معیار ، لاگت موثر اور لچیلے پن کو یقینی بنانے کے لئے ہندستان کی قومی تعلیمی پالیسی کے مقاصد کو مشترک کیا۔
جناب پردھان نے پی ایم ای ودیا، تربیت وغیرہ جیسی کثیر ذرائع والی ڈیجیٹل پہلوں کاذکر کیا، جس نے وباکے دوران تعلیم کے تسلسل کو یقینی بنایا ہے۔ انہوں نے آن ڈیمانڈ لرننگ اور ڈجیٹل غیر برابری کو کم کرنے کے لئے ڈیجیٹل بنیادی ڈھانچے کو بہتر بنانے کو مسلسل کی جارہی کوششوں کا بھی ذکر کیا۔
انہوں نے کہا کہ ہندستان کے وزیراعظم جناب نریندر مودی کے ویژن کے مطابق تعلیم یا ہنر کو زیادہ شمولیت والا، سستی، منصفانہ، توانائی سے بھرپور اور امیدافزا بنانے کے لئے ایک مضبوط شراکت داری کےلئے پرعزم ہے۔
جناب پردھان نے طالب علموں اور تعلیمی اداروں کے درمیان لین دین کو مضبوط کرنے، طلبا کی امیدوں کو پوراکرنے کے لئے پیشہ وارانہ تعلیم اور تربیت کی بھی ، کےساتھ ریسرچ اور تعلیمی تعاون کو مضبوط کرنے کے لئے ہندستان کی حمایت کا اعادہ کیا۔
ش ح۔ ش ت۔ج
Uno-9608
(Visitor Counter : 120
وزیراعظم کا دفتر
وزیراعظم نے منڈی، ہماچل پردیش میں سڑک حادثہ کے دوران ہونے والی اموات پر غم کا اظہار کیا
نئی دہلی، 16 /نومبر 2020 ۔ وزیر اعظم جناب نریندرمودی نے منڈی، ہماچل پردیش میں سڑک حادثہ کے دوران ہونے والی اموات پر رنج وغم کا اظہار کیاہے۔
وزیر اعظم نے اپنے ایک ٹوئٹ میں کہا ‘‘ ہماچل پردیش کے منڈی میں سڑک حادثہ کی خبر سے کافی دکھ ہوا ہے۔سرکار راحت اور بچاؤ کے کاموں میں لگی ہوئی ہے۔اس حادثہ میں مرنے والوں کے اہل خانہ کے تئیں گہری ہمدردی کا اظہار کرتا ہوں اورزخمیوں کے جلد صحتیاب ہونے کی دعا کرتا ہوں۔’’
وزارت دفاع
سی اے ایس کا بنگلہ دیش کا دورہ
نئی دہلی،22 فروری،2021 / ایئر چیف مارشل آر کے ایس بھدوریا، پی وی ایس ایم اے وی ایس ایم وی ایم اے ڈی سی نے بتاریخ 22 فروری 2021 کو بنگلہ دیش فضائیہ کے سربراہ  ایئر چیف مارشل مسیح الزماں سرنیابت، بی بی پی، او ایس پی، این ڈی یو، پی ایس سی کی دعوت پر باقاعدہ طور پر بنگلہ دیش کا خیرسگالی دورہ شروع کیا۔ بنگلہ دیش فضائیہ کے سربراہ نے حال ہی میں فضائیہ یلاہنکا میں چیف آف ایئر اسٹاف کانکلیو 21 میں اپنے ملک کی نمائندگی کی تھی۔ جہاں انہوں نے اس مہینے کی شروعات میں بینگلورو میں ایئرو انڈیا 2021 میں ایک نمائندہ وفد کی قیادت کی تھی۔
چار روزہ دورے میں بھارتی فضائیہ کے سربراہ اور نمائندہ وفد کی سینئر معزز شخصیتوں سے بات چیت کرنے اور بنگلہ دیش فضائیہ  کے اہم ٹھکانوں کا دورہ کرنے کا پروگرام ہے۔ وہ باہمی مفادات کے شعبوں میں کی گئی پیش رفت پر تبادلۂ خیال کریں گے اور آپسی دفاعی تعاون کو آگے بڑھانے کی گنجائش تلاش کریں گے۔
ایک اہم وقت میں سی اے ایس کا بنگلہ دیش کا دورہ، بنگلہ دیش اور بھارتی مسلح افواج دونوں کے لیے اہمیت کا حامل ہے۔ کیونکہ دونوں ملک 1971 کی جنگ کے 50 سال پورے ہونے کا جشن منا رہے ہیں۔ اس سے دونوں ملکوں کی فضائیہ کے درمیان موجودہ پیشہ ورانہ تعلقات اور دوستانہ رشتوں کو فروغ حاصل ہوگا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
1840U –
(Visitor Counter : 97
وزیراعظم کا دفتر
وزیراعظم نے ہماچل پردیش کو اس کے یوم تاسیس کے موقع پر مبارک باد دی
وزیراعظم جناب نریندر مودی نے آج ہماچل پردیش کے 50 ویں یوم تاسیس کے موقع پر ریاست کے عوام کو مبارک باد پیش کی ہے۔
وزیراعظم نے ایک ٹوئٹ میں کہا‘‘ہماچل پردیش کے مکمل ریاست دن کے 50 سال مکمل ہونے پر ریاست کے تمام شہریوں کو میری دلی مبارک باد۔ قدرتی خوبصورتی اور دلکش سیاحتی مقامات کے لیے مشہور یہ ریاست ترقی کے نت نئے معیاروضع کرتی رہے اور ملک کی ترقی میں اپنا تعاون دیتی رہے’’۔
نیتی آیوگ
انڈیا کلائمیٹ انرجی ڈیش بورڈ  اب لائیو ہے
آئی سی ای ڈی اِن- بلٹ اینالیٹکس کی مدد سے موسمیاتی کارروائی کی پیش رفت کو ٹریک کرنے کے لیے نیئر ریئل ٹائم ڈیٹا فراہم کرتا ہے
500 پیرامیٹرز پر مربوط ڈیٹا بیس کے ساتھ ایک صارف دوست پلیٹ فارم
نیتی آیوگ نے آج انڈیا کلائمیٹ انرجی ڈیش بورڈ  3.0 جاری کیا۔ آئی سی ای ڈی حکومت کے شائع کردہ ذرائع پر مبنی توانائی کے شعبے، آب و ہوا، اور متعلقہ اقتصادی ڈیٹاسیٹس کے نیئر ریئل ٹائم ڈیٹا کے لیے ملک کا ون اسٹاپ پلیٹ فارم ہے۔
ایک صارف دوست پلیٹ فارم کے طور پر تیار کیا گیا، آئی سی ای ڈی 3.0 صارفین کو ایک تجزیاتی انجن کا استعمال کرتے ہوئے ڈیٹا سیٹس تک آزادانہ رسائی اور تجزیہ کرنے کے قابل بناتا ہے۔ یہ اہم چیلنجوں کی نشان دہی کرتے ہوئے توانائی اور آب و ہوا کے شعبوں کے بارے میں بصیرت اور سمجھ میں اضافہ کرے گا۔ پورٹل دستیاب ڈیٹا پیرامیٹرز سے بصیرت حاصل کرے گا اور اس وجہ سے ہندوستان کے صاف توانائی میں منتقلی کے سفر کی پیش رفت کی نگرانی میں بے حد مفید ہے۔
یہ ڈیش بورڈ 500 سے زیادہ پیرامیٹرز، 2000 سے زیادہ انفوگرافکس، اور متعدد انٹرایکٹو ویژولائزیشن پیش کرتا ہے، جس سے صارفین کو ہندوستان کے توانائی کے شعبے کے بارے میں ایک جامع سمجھ حاصل ہو سکتی ہے۔
زراعت اور کاشتکاروں کی فلاح و بہبود کی وزارت
دھان کی بوائی کا رقبہ 409 لاکھ ہیکٹر سے تجاوز کر گیا ہے
شری انّ/موٹے اناج کی بوائی 183 لاکھ ہیکٹر میں ہوئی
گنے کا رقبہ 59.91 لاکھ ہیکٹر رہا
خریف فصل کی بوائی 1095 لاکھ ہیکٹر سے تجاوز کر گئی
محکمہ زراعت اور کسانوں کی بہبود نے 15 ستمبر 2023 کو خریف فصلوں کے تحت رقبہ کے احاطہ کی پیشرفت جاری کی ہے۔
رقبہ: لاکھ ہیکٹر میں
|
|
نمبر شمار
|
|
فصل
|
|
بوائی کا رقبہ
|
|
2023
|
|
2022
|
|
1
|
|
دھان
|
|
409.41
|
|
398.58
|
|
2
|
|
دالیں
|
|
121.00
|
|
127.57
|
|
a
|
|
ارہر
|
|
43.21
|
|
45.81
|
|
b
|
|
اڑد
|
|
32.25
|
|
32.97
|
|
c
|
|
مونگ
|
|
31.34
|
|
33.81
|
|
d
|
|
کلتھی
|
|
0.36
|
|
0.35
|
|
e
|
|
دیگر دالیں
|
|
13.83
|
|
14.62
|
|
3
|
|
شری انّ اور
موٹے اناج
|
|
183.11
|
|
181.48
|
|
a
|
|
جوار
|
|
14.22
|
|
15.68
|
|
b
|
|
باجرا
|
|
70.89
|
|
70.49
|
|
c
|
|
راگی
|
|
8.85
|
|
9.31
|
|
d
|
|
چھوٹے باجرے
|
|
5.48
|
|
4.87
|
|
e
|
|
مکئی
|
|
83.67
|
|
81.13
|
|
4
|
|
تلہن
|
|
192.20
|
|
194.33
|
|
a
|
|
مونگ پھلی
|
|
43.81
|
|
45.34
|
|
b
|
|
سویا بین
|
|
125.57
|
|
124.31
|
|
c
|
|
سورج مکھی
|
|
0.70
|
|
2.00
|
|
d
|
|
تل
|
|
12.14
|
|
13.11
|
|
e
|
|
نائجر
|
|
0.69
|
|
0.93
|
|
f
|
|
ارنڈی
|
|
9.20
|
|
8.48
|
|
g
|
|
دیگر تلہن
|
|
0.11
|
|
0.14
|
|
5
|
|
گنا
|
|
59.91
|
|
55.65
|
|
6
|
|
جوٹ اورپٹوا
|
|
6.58
|
|
6.98
|
|
7
|
|
کپاس
|
|
123.22
|
|
127.29
|
|
کل
|
|
1095.43
|
|
1091.87
وزارت دفاع
بھارتی فضائیہ کے کھیلوں کے کنٹرول بورڈ کو راشٹریہ کھیل پروتساہن پرسکار 2020 سے نوازا گیا
نئی دہلی، 31 اگست ، 2020 / بھارتی فضایہ کے کھیلوں کے کنٹرول بورڈ کو راشٹریہ کھیل پروتساہن پرسکار 2020 سے نواز گیا ہے۔ یہ پرسکار اسے اُس کے متعلقہ کام کاج اور بڑے پیمانے پر کھیلوں کی بہبود کے اقدامات پر عمل درآمد میں مہارت حاصل کرنے کے لیے کھلاڑیوں کو مدد دینے میں غیرمعمولی تعاون پر دیا گیا ہے۔ یہ ایوارڈ ملک میں اور خاص طور پر بھارتی فضائیہ میں کھیلوں کی حوصلہ افزائی اور ترقی کے لیے لگاتار کوششوں کے سلے میں دیا گیا ہے۔ ایئر مارشل ایم ایس جی مینن، نے جو فضائیہ کے کھیلوں سے متعلق کنٹرول بورڈ کی انتظامیہ کے ایئر آفیسر انچارج اور صدر ہیں یہ ایوارڈ صدر جمہوریہ ہند سے حاصل کیا۔ ایوارڈ دینے کی اس تقریب کا اہتمام 29 اگست 2020 کو وگیان بھون میں آن لائن کیا گیا تھا۔
فضائیہ کا کھیلوں کا کنٹرول بورڈ اے ایف ایس سی بی بھارتی فضائیہ میں اور بھارتی فوج کی تینوں شاکھوں کی سطح پر کھیل کود کی سرگرمیوں کی منصوبہ بندی اور ان کے انعقاد سے متعلق سب سے بڑا ادارہ ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4968
(Visitor Counter : 114
وزیراعظم کا دفتر
وزیر اعظم نے جنرل بپن راوت ، ان کی اہلیہ اور مسلح فورسز کے دیگر اہلکاروں کو آخری خراج عقیدت پیش کیا
وزیراعظم جناب نریندر مودی نے جنرل بپن راوت ، ان کی اہلیہ اور مسلح فورسز کے دیگر اہلکاروں کو آخری خراج عقیدت پیش کیا۔
ایک ٹویٹ میں وزیراعظم نے کہا:
‘‘ جنرل بپن راوت، ان کی اہلیہ اور مسلح فورسز کے دیگر اہلکاروں کو میرا آخری خراج عقیدت ۔ بھارت ان کے گراں مایہ تعاون کو کبھی فراموش نہیں کرسکتا ہے’’۔
صحت اور خاندانی بہبود کی وزارت
کورونا کے معاملوں میں شرح اموات میں تیز گراوٹ کو دیکھتے ہوئے مرکزی سرکار نے وینٹی لیٹروں کی برآمدات کی اجازت دینے کا فیصلہ کیا ہے
کووڈ-19 پر وزراء کے گروپ  نے صحت اور خاندانی بہبود کی وزارت کی تجویز پر اتفاق کرتے ہوئے میڈ اِن انڈیا وینٹی لیٹر کی برآمدات کی اجازت دی ہے۔ اس فیصلے کی اطلاع غیرملکی تجارت کے ڈائریکٹوریٹ جنرل  کو دے دی گئی ہے جس سے آگے کی ضروری کارروائی کی جاسکے اور اندرون ملک تیار کردہ وینٹی لیٹروں کی برآمدات کو آسان بنایا جاسکے۔
یہ اہم فیصلہ ہندوستان میں کووڈ-19 مریضوں کے معاملوں میں اموات کی شرح کی گراوٹ کو کامیابی کے ساتھ جاری رکھنے کے بعد لیا گیا ہے جو فی الحال 2.15 فیصد ہے۔ اس کامطلب ہے کہ کووڈ-19 کے فعال معاملات میں بہت کم لوگ وینٹی لیٹر پر ہیں۔ 31 جولائی 2020 تک پورے ملک میں صرف 0.22 فیصد فعال معاملے وینٹی لیٹر پر تھے۔ اس کے علاوہ وینٹی لیٹر کی گھریلو مینوفیکچرنگ صلاحیت میں واضح طور پر بڑھوہوتری ہوئی ہے۔ جنوری 2020 کے مقابلے میں فی الحال وینٹی لیٹر کے 20 سے زیادہ گھریلو مینوفیکچرر ہیں۔
مارچ 2020 میں وینٹی لیٹر کی برآمدات پر پابندی لگادی گئی تھی تاکہ کووڈ-19 سے لڑائی کو مؤثر طریقے سے لڑنے کیلئے گھریلو دستیابی کو یقینی بنایا جاسکے۔ 24 مارچ 2020 کو ڈی جی ایف ٹی کے نوٹیفکیشن نمبر 53 کے ذریعے سبھی قسم کے وینٹی لیٹر برآمد کرنے پر روک لگادی گئی تھی۔ اب وینٹی لیٹر کے برآمد کی اجازت ملنے کے ساتھ ہی یہ توقع کی جارہی ہے کہ گھریلو وینٹی لیٹر بیرون ملک ہندوستانی وینٹی لیٹر کیلئے نئے بازار کو تلاش کرنے میں اہل ہوں گے۔
م ن۔م ع۔ ع ن
U NO: 4279
(
ہنر مندی کے فروغ اور صنعت کاری کی وزارت
اسکل انڈیا اقدام کے تحت کھیلوں کی ترقی
نیشنل اسکل ڈیولپمنٹ مشن  کا آغاز 15 جولائی 2015 کو وزیر اعظم نے کیا تھا، جس کا مقصد کھیلوں سمیت تمام شعبوں میں ملک بھر میں ہنر کی ترقی کی کوششوں کو لاگو کرنے اور اس کو بڑھانے کے لیے ایک مضبوط ادارہ جاتی فریم ورک فراہم کرنا ہے۔
اس کے تحت، ہنر مندی کی ترقی اور صنعت کاری کی وزارت  اپنی اہم اسکیم پردھان منتری کوشل وکاس یوجنا  کو نافذ کر رہی ہے۔ پی ایم کے وی وائی کے تحت، کھیلوں سمیت مختلف شعبوں میں مہارت فراہم کی جاتی ہے۔ کھیلوں کے شعبے کے لیے جو کوالیفیکیشن پیک تیار کیے گئے ہیں وہ ہیں ابتدائی سالوں کے جسمانی سرگرمی کے سہولت کار، بنیادی سالوں کے جسمانی سرگرمی کے سہولت کار، کھیل مالشیا، فٹنس ٹرینر، کمیونٹی اسپورٹس کوچ، غیر مسلح سیلف ڈیفنس انسٹرکٹر، پرسنل فٹنس ٹرینر، گروپ فٹنس ٹرینر، فٹنس سینٹر ہیڈ، لائف گارڈ پول، لائف گارڈ اوپن واٹر، ایکواٹک ریسکیو ہیڈ، سوئمنگ انسٹرکٹر، بیچ کیپٹن اور پول مینٹیننس ورکر۔ 30.06.2022 تک، کھیلوں کے شعبے کے تحت پی ایم کے وی وائی کے تحت کل 91,007 امیدواروں کو تربیت دی گئی ہے۔
ایم ایسڈ ی ای نے نیشنل اسکل ڈیولپمنٹ کارپوریشن  کے ذریعے 3 جولائی 2015 کو اسکل انڈیا اقدام کے تحت کھیلوں کی ترقی پر توجہ مرکوز کرنے کے لیے اسپورٹس، فیزیکل ایجوکیشن، فٹنس اینڈ لیزر اسکلز کونسل  کی تشکیل کی۔ SPEFL-SC کا کلیدی مقصد ملک میں کھیلوں کے شعبے میں معیاری تعلیم اور ہنر مندی کی ترقی کے لیے ایک مضبوط اور متحرک ایکو سسٹم بنانا ہے۔ دیگر باتوں کے علاوہ SPEFL-SC کا مقصد فنکشنل اور پیشہ ورانہ نقشہ سازی کرنا اور صنعت کا ایک کیٹلاگ تیار کرنا، شعبے میں پیشوں/ ملازمتوں کے کردار کو تیار کرنا، تربیت دہندگان، تشخیص کاروں کے لیے تشخیص اور سرٹیفیکیشن کے طریقہ کار تیار کرنا اور اسے نافذ کرنا ہے۔ یہ ایک جاری اور مسلسل عمل ہے۔ کھیلوں کے شعبے کے لیے ہنر کے فرق کا ابھی تک کوئی مطالعہ نہیں کیا گیا ہے۔
ہنر مندی کی ترقی اور صنعت کاری کے وزیر مملکت جناب راجیو چندر شیکھر نے آج لوک سبھا میں ایک تحریری جواب میں یہ معلومات فراہم کی۔
خوراک کی ڈبہ بندی کی صنعتوں کی وزارت
فوڈ پروسیسنگ انڈسٹریز کی وزارت نے پردھان منتری کسان سمپدا یوجنا  کی ذیلی اسکیموں کے تحت درخواستیں طلب کیں
بھارتی حکومت کی فوڈ پروسیسنگ انڈسٹریز کی وزارت پردھان منتری کسان سمپدا یوجنا  کی درج ذیل ذیلی اسکیموں کے تحت درخواستیں طلب کررہی ہے:
- ایگروپروسیسنگ کلسٹرز  کے لئے بنیادی ڈھانچہ تیار کرنے سے متعلق اسکیم ۔
- خوراک کی ڈبہ بندی اور صلاحیتوں کے تحفظ  کی فراہمی / توسیع  کی اسکیم
- مربوط کولڈ چین اور ویلیو ایڈیشن انفراسٹرکچر  کی اسکیم
- غذائی تحفظ اور معیار کی ضمانت کا بنیادی ڈھانچہ 
- آپریشن گرینس – طویل مدتی اقدامات 
وہ ممکنہ پروموٹرس / سرمایہ کار / صنعت کار جو اہل ہیں اور خوراک کی ڈبہ بندی سے متعلق ادارے / اکائیاں قائم کرنے کی خواہش رکھتے ہیں ، 27 جون 2022 صبح 10.00 بجے سے اپنی درخواستیں https://sampada-mofpi.gov.inپر آن لائن داخل کرسکتے ہیں ۔
درخواستیں متعلقہ ذیلی اسکیموں کی 8 جون 2022 کو جاری کردہ کام کاج سے متعلق ترمیم شدہ رہنما خطوط کے مطابق www.mofpi.gov.inپر داخل کی جانی چاہئیں۔
بولی سے قبل ہونے والی میٹنگ 4 جولائی 2022 کو 11.00 بجے صبح کمرہ نمبر 120، پنچ شیل بھون، ا گست کرانتی مارگ، نئی دہلی میں منعقد ہوگی۔
دلچسپی کے اظہار  کےحوالے سے ذیلی اسکیموں کے تحت موصول ہونے والی درخواستوں کاالگ سے جائزہ لیا جائے گا اور اہلیت کے معیار پر پورا اترنے اور ذیلی اسکیموں کے متعلقہ رہنما خطوط میں بیان کردہ کم از کم کوالیفائنگ اسیسمنٹ کے شرائط کو پورا کرنے کے ساتھ ہی میرٹ پر منظوری دی جائے گی ۔
ڈیمانڈ ڈرافٹ کی اصل کاپی درخواست داخل کرنے کی آخری تاریخ کے بعد ایک ہفتہ کے اندراندر وزارت کو موصول ہوجانا چاہئے۔
آن لائن درخواست جمع کرانےکی آخری تاریخ 10 اگست 2022 شام 5.00 بجے ہے۔
کوئلے کی وزارت
نئی کوئلہ کا نیں
کوئلہ، کانوں اور پارلیمانی امور کے مرکزی وزیر جناب پرہلاد سنگھ جوشی نے آج راجیہ سبھا میں ایک تحریری جواب میں یہ جانکاری فراہم کی۔
ملک میں کوئلہ کی کل 77 کانوں کو مالی سال 19-2018 کے بعد سے کان کو کھولنے کی اجازت مل گئی ہے۔ ان کانوں کی ریاست وار تقسیم درج ذیل ہے :
|
|
نمبرشمار
|
|
ریاست کانام
|
|
کانوں کی تعداد
|
|
1
|
|
جھارکھنڈ
|
|
23
|
|
2
|
|
چھتیس گڑھ
|
|
12
|
|
3
|
|
اڈیشہ
|
|
8
|
|
4
|
|
مغربی بنگال
|
|
14
|
|
5
|
|
تلنگانہ
|
|
12
|
|
6
|
|
مہاراشٹر
|
|
5
|
|
7
|
|
کرناٹک
|
|
1
|
|
8
|
|
مدھیہ پردیش
|
|
2
|
|
میزان
|
|
77
درج بالا 77 کوئلہ کانوں میں سے 11 کوئلہ کانوں کو محدود پیمانے پر بجلی تیار کرنے اور اسے استعمال کرنے کی غرض سے کوئلہ نکالنے کے لئے مختص کیا گیا ہے۔ اس کے علاوہ دیگر کوئلہ کانوں میں سے نکالے جانے والے کوئلہ کو بھی محدود پیمانے پر بجلی گھروں  سمیت حرارتی بجلی گھروں  کے ذریعہ بجلی تیار کرنے کے لئے استعمال کیا جائے گا جس کے سبب گھروں میں استعمال کے لئے مزید بجلی سپلائی کی جائے گی۔
خواتین اور بچوں کی ترقیات کی وزارت
خواتین اور بچوں کی ترقی کی وزارت کل بچیوں کا قومی دن منائے گی
نئی دہلی،23 ؍جنوری، خواتین اور بچوں کی ترقی کی وزارت کل نئی دہلی کے چانکیہ پوری میں واقع پراواسی بھارتی کیندر میں بچیوں کا قومی دن  منائے گی۔ اس پروگرام میں بیٹی بچاؤ بیٹی پڑھاؤ  اسکیم کی سالگرہ بھی منائی جائے گی۔ این جی سی ڈی کا موضوع ہے ’’بہتر کل کے لئے لڑکیوں کو بااختیار بنانا‘‘۔ اس کا مقصد بچوں کے صنفی تناسب  میں کمی کے معاملے پر بیداری پیدا کرنا اور بچیوں کی قدر کے لئے ایک مثبت ماحول قائم کرنا ہے۔ خواتین اور بچوں کی ترقی  کی مرکزی وزیر محترمہ مینکاسنجے گاندھی اس موقع پر مہمان خصوصی ہوں گی اور جبکہ وزیر مملکت ڈاکٹر ویریندرکمار مہمان عزازی ہوں گے۔
بچیوں کے قومی دن کو منائے جانے کے موقع پر ایم ڈبلیو سی ڈی کی وزیر بی بی بی پی اسکیم کے لئے مجموعی حمایت ، رہنمائی اور نگرانی کے لئے 5 ریاستوں کے پرنسپل سکریٹریوں ؍ کمشنروں کی عزت افزائی کریں گی۔ اس کے علاوہ 21 ریاستوں ؍ مرکز کے زیر انتظام علاقوں پر محیط 25 اضلاع کے ضلع مجسٹریٹوں ؍ ڈپٹی کمشنروں کی بھی تین زمروں میں مثالی کام کے لئے عزت افزائی کی جائے گی۔ ان زمروں میں سماج کے ساتھ مؤثر رابطے  ، حمل سے پہلے اور زچگی سے پہلے کی تشخیصی تکنیک کے قانون کا نفاذ   ، اور بچیوں کو تعلیم کے قابل بنانا  شامل ہیں۔
اس موقع پر’’ بی بی بی پی کے تحت اختراعات‘‘ سے متعلق ایک کتابچہ بھی جاری کیا جائے گا۔ وزارت نے ملک بھر کے اضلاع سے 38 اختراعی سرگرمیوں کو منتخب کیا ہے جو دوسرے اضلاع کے لئے مثال ہوں گی۔ ان اختراعات کو پانچ موضوعات یعنی ، بچیوں کا بقا ء، تحفظ ، تعلیم ، شرکت اور قدر میں تقسیم کیا گیا ہے۔
اس موقع پر ایک اور اہم سرگرمی بی بی بی پی کے تحت اضلاع میں منتخب کئے گئے تین مقامی چمپئنوں کے ساتھ تجربات میں ساجھیداری ہے۔ یہ مقامی چمپئن ایک تبدیلی لانے والے کے طور پر کام کررہے ہیں اور دوسری لڑکیوں اور والدین کو تحریک دلاتے ہیں۔ این جی سی ڈی کے دوران ملک بھر میں تمام نافذ کرنے والے اضلاع میں ضلع ، بلاک اور آنگن واڑی ؍ گاؤں کی سطح پر ایک ہفتے طویل مہم شروع کرنے کی منصوبہ بندی شروع کی گئی ہے۔ ایم ڈبلیو سی ڈی کے جوائنٹ سکریٹری نے 21 جنوری 2019 کو ہریانہ کے کرنال میں ہفتہ منانے کا افتتاح کیا ۔ ان سرگرمیوں میں این جی سی ڈی کی حمایت میں سرگر میاں اور پروگرام کے بعد میں ہونے والی سرگرمیاں شامل ہیں اور یہ 21 جنوری 2019 سے 24 جنوری 2019 تک جاری رہیں گی۔
۔۔۔۔۔۔۔۔۔۔۔۔۔۔

U-499
(Visitor Counter : 44
امور داخلہ کی وزارت
دوسرے مقامات پر پھنسے ہوئے مزدوروں کو ان کے آبائی مقامات پرتیز رفتار سے پہنچانے کو آسان بنانے کے لئے وزارت داخلہ اور ریلوے ‘شرمک اسپیشل’ ریل گاڑیوں کے چلائے جانے کا جائزہ لینے کے لئے ریاستی نوڈل افسروں کے ساتھ ویڈیو کانفرنس کا انعقاد کیا
کئی لاکھ مہاجر مزدوروں کو لے جانے کے لئے 450 سے زیادہ ریل گاڑیاں چلائی گئی؛ اپنے گھر جانے کے خواہش مندہر ایک مہاجر کو لے جانے کے لئے 100 سے زیادہ ریل گاڑیاں روز چلائی جائیں گی
نئی دہلی، 11 مئی 2020، مرکزی وزارت داخلہ اور ریلوے کی وزارت نے آج صبح ‘شرمک اسپیشل’ ٹرینوں کے ذریعہ مہاجر مزدوروں کے آنے جانے کے بارے میں ایک ویڈیو کانفرنس کا انعقاد کیا، جس میں ریاستوں اور مرکز کے زیر انتظام خطوں کے نوڈل افسروں نے شرکت کی۔
اس کانفرنس میں اس بات کی ستائش کی گئی کہ کئی لاکھ مہاجر مزدوروں کو لے جانے کے لئے 450 سے زیادہ ریل گاڑیاں چلائی گئی ہیں، جن میں سے 101 ریل گاڑیاں تو گزشتہ روز ہی چلائی گئیں۔
ویڈیو کانفرنس کے دوران کئی مسائل پر بات چیت کی گئی اور ان کو حل کیا گیا اور اس بات پر زور دیا گیا کہ مہاجر مزدوروں کو اس بات کی یقین دہانی کرائی جائے کہ گھر جانے کے خواہش مند تمام لوگوں کے سفر کرنے کے لئے کافی تعداد میں ریل گاڑیاں چلائی جائیں گی۔ دوسرے مقامامت پر پھنسے ہوئے مزدوروں کو ان کے آبائی مقامات تک تیز رفتار سے پہنچائے جانے کو آسان بنانے کے لئے آئندہ چند ہفتوں کے لئے 100 سے زیادہ ریل گاڑیاں روز چلائے جانے کی توقع ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-2446
(
قانون اور انصاف کی وزارت
کابینہ نے 3سال کی مدت کیلئے 22ویں ہندوستانی لا کمیشن کی تشکیل کو منظوری دی
نئی دہلی،19؍فروری،وزیراعظم جناب نریندر مودی کے زیرصدارت مرکزی کابینہ نے سرکاری گزٹ میں تشکیل کے آرڈر کی اشاعت کی تاریخ سے 3 سال کی مدت کےلئے 22ویں ہندوستانی لا کمیشن کو منظوری دی ہے۔
فوائد:
حکومت کو قانون کے مختلف پہلوؤں سے متعلق ایک ماہر ادارے کی سفارشات کا فائدہ ملے گا، جو اس کے کام کاج کی شرطوں کے مطابق اس کے مطالعہ اور سفارشات کےلئے کمیشن کے سپرد ہیں۔ لا کمیشن مرکزی حکومت کے ذریعہ اسے سونپے گئے یا ازخود نوٹس پر قانون میں تحقیق کرے گا اور اس میں اصلاحات کرنے اور نئے قوانین بنانے کےلئے ہندوستان میں موجودہ قوانین کا جائزہ لے گا۔یہ کارروائیوں میں تاخیر کو ختم کرنے، معاملات کو تیز رفتاری سے نمٹانے اورقانونی چارہ جوئی وغیرہ کی لاگت میں کمی وغیرہ کے لئے انصاف کی فراہمی کے نظام میں اصلاحات لانے کے لئے مطالعات اور تحقیق بھی کرے گا۔
ہندوستان کا لاکمیشن منجملہ دیگر چیزوں کے:-
- ایسے قوانین کی نشاندہی کرے گا، جن کی اب ضرورت یا موزونیت نہیں ہے اور انہیں فوری طورپر ختم کیا جا سکتا ہے۔
- ریاستی پالیسی کے رہنما اصولوں کی روشنی میں موجودہ قوانین کی جانچ کرے گااوربہتری اور اصلاحات کے طریقوں کی سفارش کرے گا اور ایسے قوانین کا مشورہ دے گا، جو رہنما اصولوں کو نافذ کرنے اور آئین کی تمہید میں طے کردہ مقاصد کے حصول کے لئے ضروری ہو سکتے ہیں۔
- قانون اور عدالتی انتظامیہ سے متعلق کسی بھی موضوع پر حکومت کو اپنے نظریات و خیالات سے آگاہ کرے گا۔
- کسی بھی بیرونی ملک کو تحقیق کی فراہمی کےلئے درخواستوں پر غور کرے گا، جسے قانون و انصاف کی وزارت  کے ذریعہ اسے سپرد کیا گیا ہے۔
- ایسے تمام اقدامات کرے گا، جوغریبوں کی خدمت میں قانون اور قانونی عمل کے لئے ضروری ہو سکتے ہیں۔عام اہمیت والے مرکزی ایکٹ پر نظرثانی کرے گا تاکہ انہیں آسان بنایا جا سکے اور ابہام عدم مساوات کو دور کیاجا سکے۔
اپنی سفارشات کو حتمی شکل دینے سے پہلے کمیشن نوڈل وزارت ؍ محکمہ اور ایسے دیگر اسٹیک ہولڈرسے صلاح و مشورے کرے گا، اس مقصد کے لئے جو بھی ضروری سمجھے۔
پس منظر:
ہندوستانی لا کمیشن ایک غیر آئینی ادارہ ہے، جسے حکومت ہند وقتاً فوقتاً تشکیل دیتی ہے۔ اس کمیشن کی تشکیل بنیادی طورپر 1955 میں کی گئی تھی اور ہر تین سال بعد اس کی دوبارہ تشکیل کی جاتی ہے۔ 21ویں ہندوستانی لا کمیشن کی مدت کار 31؍اگست 2018 تک تھی۔
22ویں لا کمیشن کی تشکیل 3 سال کی مدت کے لئے سرکاری گزٹ میں اس کے آرڈر کی اشاعت کی تاریخ سے کی جائے گی۔یہ ان ارکان پر مشتمل ہوگا۔
- ایک کل وقتی چیئرپرسن۔
- 4کل وقتی ارکان، 
- سکریٹری، قانونی امور کے محکمہ بہ لحاظ منصب رکن کے طور پر۔
- سکریٹری، قانون سازی محکمہ بہ لحاظ منصب رکن کے طور پر اور
- جزوقتی 5ارکان سے زائد نہیں۔
-

U- 833
(Visitor Counter : 87